I det tætpakkede kampprogram i AL-Bankligaens grundspil var begge nordjyske hold i kamp torsdag aften. Og det blev til en tiltrængt sejr til Whitehawks, mens AaB tabte en tæt kamp til Herning.

Whitehawks mødte Herlev Eagles på udebane og vandt suverænt 0 - 5. Det var holdets første sejr i syv kampe. AaB mødte Blue Fox Herning hjemme i Gigantium, men på trods af en tæt kamp, hvor AaB faktisk førte i flere omgange, så endte de midtjyske ræve med at løbe med sejren: 4 - 5 blev slutresultatet.